
ŠIAULIŲ MIESTO SAVIVALDYBĖS ADMINISTRACIJOS
NEVYRIAUSYBINIŲ ORGANIZACIJŲ KOORDINATORIUS (VYR. SPECIALISTAS)

SPRENDIMO „DĖL ŠIAULIŲ MIESTO SAVIVALDYBĖS BENDRUOMENINIŲ ORGANIZACIJŲ TARYBOS SUDARYMO“ PROJEKTO
AIŠKINAMASIS RAŠTAS

2025 m. ______________ d.          
Šiauliai

Parengto sprendimo projekto tikslas ir uždaviniai.
Parengtu sprendimo projektu dėl Šiaulių miesto savivaldybės (toliau – Savivaldybė) bendruomeninių organizacijų tarybos sudarymo yra įgyvendinamos Lietuvos Respublikos bendruomeninių organizacijų plėtros įstatymo 8 straipsnio nuostatos dėl bendruomeninių organizacijų tarybos sudarymo savivaldybėse.  
2025 m. gruodžio 1 d. trejų metų veiklos kadenciją baigs 2022 m. gruodžio 1 d. Šiaulių miesto savivaldybės tarybos sprendimu Nr. T-413 „Dėl Šiaulių miesto savivaldybės bendruomeninių organizacijų tarybos sudarymo“ patvirtinta Šiaulių miesto savivaldybės bendruomeninių organizacijų taryba (toliau – BO taryba).
Vadovaujantis Šiaulių miesto savivaldybės tarybos 2022 m. balandžio 7 d. sprendimo Nr. T-101 „Dėl Šiaulių miesto savivaldybės bendruomeninių organizacijų tarybos nuostatų patvirtinimo“ (toliau – Tarybos sprendimas) 1 punktu patvirtintų Šiaulių miesto savivaldybės bendruomeninių organizacijų tarybos nuostatų 13,14 ir 15 punktais, parengtas Tarybos sprendimo projektas dėl naujos kadencijos BO tarybos sudėties patvirtinimo.

Lietuvos Respublikos bendruomeninių organizacijų plėtros įstatymo 8 straipsnio  1 dalis nustato, kad „Savivaldybės bendruomeninių organizacijų taryba sudaroma savivaldybės tarybos sprendimu laikantis šio principo: ne daugiau kaip ½ šios tarybos narių sudaro savivaldybės institucijų ir įstaigų atstovai ir ne mažiau kaip ½ tarybos narių sudaro bendruomeninių organizacijų, veikiančių savivaldybės teritorijoje, atstovai. Savivaldybės bendruomeninių organizacijų tarybos kadencijos trukmė yra 3 metai. Savivaldybės bendruomeninių organizacijų tarybos sudėtį ir nuostatus tvirtina Savivaldybės taryba“. 
Tarybos sprendime nustatyta, kad:
„13. BO taryba sudaroma Savivaldybės tarybos sprendimu trejų metų kadencijai, laikantis pariteto principo. 
14. Bendruomeninių organizacijų atstovus (ne mažiau nei 1/2 BO tarybos narių) į BO tarybą deleguoja savivaldybės teritorijoje veikianti ir ne mažiau kaip 1/2 savivaldybės teritorijoje veikiančių bendruomeninių organizacijų vienijanti organizacija, kuri nustato deleguojamų atstovų skaičių. Organizacija Savivaldybės administracijai turi pateikti dokumentus, pagrindžiančius, kad ji vienija 1/2 savivaldybės teritorijoje veikiančių bendruomeninių organizacijų. 
15.  Savivaldybės institucijų ir įstaigų atstovai (ne daugiau nei 1/2 BO tarybos narių) į BO tarybą deleguojami tokia tvarka: iki 2/5 deleguoja Administracijos direktorius, o likusią atstovų dalį į BO tarybą deleguoja Meras iš Savivaldybės tarybos narių tarpo.“
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Priimtu sprendimu patvirtinus BO tarybą yra siekiama skatinti Savivaldybės ir bendruomeninių organizacijų bendradarbiavimą, formuoti atvirą, pilietišką ir demokratišką bendruomenę, skatinti bendruomeninių organizacijų plėtrą, teikti pasiūlymus Šiaulių miesto bendruomenės problemoms spręsti. 
Neigiamų pasekmių nenumatoma.

Priėmus šį sprendimą, netekusiu galios bus pripažintas Šiaulių miesto savivaldybės tarybos 2022 m. gruodžio 1 d. sprendimas Nr. T-413 „Dėl Šiaulių miesto savivaldybės bendruomeninių organizacijų tarybos sudarymo“ su visais pakeitimais.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje, todėl antikorupcinio vertinimo pažyma nereikalinga.
Sprendimo projektą parengė Šiaulių miesto savivaldybės administracijos nevyriausybinių organizacijų koordinatorė (vyriausioji specialistė) Danguolė Martinkienė, tel. (8 41) 596 308.







Nevyriausybinių organizacijų koordinatorė                                          Danguolė Martinkienė
(vyr. specialistė)



